โทะ อะรุ ฮิกูชิ เอะ โนะ ซึอิโอะกุ

โทะ อารุ ฮิกูชิ เอะ โนะ ซึอิโอกุ (とある飛空士への追憶, "ความทรงจำของกัปตันผู้นั้น", The Princess and the Pilot) เป็นภาพยนตร์อนิเมะใน ค.ศ. 2011 สร้างจากนวนิยายแฟนตาซีในชื่อเดียวกันของ Koroku Inumura ออกฉายในโรงภาพยนตร์ญี่ปุ่นเมื่อน 1 ตุลาคม ค.ศ. 2011
โทะ อะรุ ฮิกูชิ เอะ โนะ  ซึอิโอะกุ เป็นผลงานร่วมกันของสตูดิโอ Madhouse และTMS Entertainment กำกับโดย Jun Shishido โดยประกาศผู้ให้เสียงในภาพยนตร์เมื่อ 19 พฤษภาคม ค.ศ. 2011

**เรื่องย่อ**
เรื่องนี้กล่าวถึงชีวิตของชาร์ล คะริโนะ ผู้เป็นทหารรับจ้างต้อยต่ำแห่งราชอาณาจักร Levam จากวัยเด็กถึงผู้ใหญ่เขาถูกเหยีดผิวและเลือกปฏิบัติโดยเพื่อนร่วมชาติเพราะสืบเชื้อสายครึ่งหนึ่งมาจากต่างชาติและมีผมสีดำแตกต่างจากผู้อื่นอย่างเห็นได้ชัด ชาร์ลต่อสู้ปากกัดตีนถีบมาได้จนไต่เต้าเป็นนักบินเครื่องบินทะเลสำหรับขับไล่ลาดตระเวลาสองที่นั่งนามว่า Santa Cruz วันหนึ่งเขาได้รับหน้าที่สำคัญยิ่งให้บินเดี่ยว 12,000 กิโลเมตร ผ่านน่านน้ำศัตรู เพื่อนำหญิงสูงศักดิ์นามว่า Fana del Moral คู่มั่นของเจ้าชายไปส่งยังจุดหมาย บรรดาเครื่องบินอื่นที่ส่งมาปกป้องเขาในภารกิจนี้ถูกข้าศึกโจมตีแตกพ่ายไปสิ้น เพราะมกุฎราชกุมารส่งจดหมายรักถึง Fana ผ่านโทรเลขทหาร ความจึงล่วงรู้ถึงข้าศึก ชาร์ลโมโหโกรธาอย่างยิ่งเมื่อได้ทราบความนี้จาก Fana เพราะเห็นว่าเพื่อนร่วมฝูงบินของเขาต่างพลีชีพไปเพราะจดหมายโง่ๆ นั่น
ระหว่างการเดินทาง ชาร์ล และ Fana ใช้ชีวิตอยู่ร่วมกันหลายคืนและได้เผยความในใจแก่กัน หลังจากชาร์ลถูกยิงได้รับบาดเจ็บ Fana ก็ตัดผมสั้นและรับบทบาทในการต่อสู้กับข้าศึกด้วยในเวลากลางวัน ตกกลางคืนจึงได้พูดคุยกัน Fana จึงรู้ว่าแม่ของชาร์ลเคยเป็นพี่เลี้ยงของ Fana มาก่อน และ Fana ก็เคยมอบดอกไม้ให้แก่ชาร์ลในวัยเด็กที่ถูกคนอื่นข่มเหงรังแก  แม่ของชาร์ลเสียชีวิตหลังจากถูกขับไล่ออกจากคฤหาสน์ของ Fana  เธอเสียใจเป็นอย่างยิ่งที่รับรู้ถึงชะตากรรมของชาร์ลและรับรู่ว่าเป้าหมายของการเดินทางหาใช่เมืองหลวงแต่เป็นเกาะใกล้กับเมืองหลวงเพราะทางกองทัพจะส่งฝูงบินพิเศษมารับเพื่อออกข่าวไปว่าฝูงบินพิเศษเป็นผู้ช่วยชีวิตพระคู่หมั้น  Fana ถึงกับขอให้พาเธอไปกับเขาด้วย เพราะไม่ต้องการใช้ชีวิตที่สูงศักดิ์อีกต่อไป
ในที่สุดเขาทั้งสองก็ถึงเกาะที่ตกลงกันไว้ ทหารชั้นผู้ใหญ่โยนถุงทองให้ชาร์ลอย่างหมูหมาเป็นค่าจ้างตอบแทนตามที่ตกลง มิหนำซ้ำยังยักยอกทองไปสองกำมือเสียด้วย เมื่อถูกกระทำย่ำยีเสียเช่นนี้ ชาร์ลจึงบินตามไปและโปรดทองที่เหลือบนท้องฟ้า เป็นการเฉลิมฉลองที่พระคู่หมั้นเข้าสู่พระนคร เป็นการยืนยันว่าเขายอมรับภารกิจครั้งนี้เพราะเป็นภารกิจช่วยชีวิตคน หาใช่เพื่อเงินที่กินไปสามชาติก็ไม่หมด
เมื่อจบภาพยนตร์ มีข้อความว่า Fanna ได้อภิเสกสมรสและรับการสถาปนาได้เป็นพระจักรพรรดินี ทรงอุทิศพระองค์เพื่อความสงบสุขและความสัมพันธ์อันดีระหว่างอาณาจักร Levam และ Amatsukami จนพระนามเลื่องลือระบือไป เป็นที่จารีกไว้ในประวัติศาสตร์ ส่วนชาร์ลนั้นก็หามีผู้ใดพบเห็นอีกเลย แม้ระเบียนประวัติทางของจักรวรรดิและของกองทัพก็ถูกทำลายไปเสียสิ้น

**ตัวละคร**
Private Charles Karino
anime voices|Ryunosuke Kamiki 
: ทหารอากาศรับจ้างที่เกิดในราชอาณาจักร Levammian เขาถูกเหยียดผิวอย่างรุนแรงเนื่องจากสืบเชื้อสายครึ่งหนึ่งมาจากอาณาจักร Tenzou Empire อันเป็นอริราชศัตรูของ Levam Kingdom  เนื่องด้วยการเหยียดหยามดูหมิ่นที่เขาได้รับ เขาจึงปรารถนาที่จะแสดงความสามารถให้ปรากฏและเป็นนักบินเพราะเขาเชื่อว่า การเป็นนักบิน "ไม่มีวรรณะ เชื้อชาติ สถานะทางสังคมหรือความไม่เท่าเทียมกันอื่นใด"  แม้ว่าเขาจะไม่เคยได้รับการยอมรับอย่างเป็นทางการให้เป็นนักบินทหารเนื่องจากชาติกำเนิด เขาก็มีความสามารถในการบินต่อสู้อย่างยอดเยี่ยม ไม่มีผู้ใดในราชอาณาจักรเทียมทานได้ในการฝึกซ้อมทุกครั้ง
Fana del Moral
anime voices|Seika Taketomi
: พระคู่มั่นในมกุฎราชกุมาร สายสวยผมสีเงิน เกิดในตระกูลสูงศักดิ์ มีสง่าราศรี สุภาพ และโอบอ้อมอารี หลักจากรับคำขอแต่งงานจากเจ้าชายในระหว่างสงคราม เธอจึงตกเป็นเป้าในการโจมตีของอริราชศัตรู เพื่อนำเธอกลับสู่แผ่นดินใหญ่ ทางกองทัพจึงจัดปฏิบัติการลับนำโดย Private Charles Karino  เธอไม่ยอมรับการเหยียดผิว ต่างจากผู้สูงศักดิ์และประชาชนอื่นในราชอาณาจักรทั่วไป และให้การยอมรับต่อชาร์ล  แม้ว่าจะไม่รู้เมื่อแรกพบแต่ต่อมาเธอก็ได้รู้ว่าเคยพบกับชาร์ลเมื่อครั้งเป็นเด็ก

**อ้างอิง**

**แหล่งข้อมูลอื่น**
 name=Official movie website - 2113091- 11419
หมวดหมู่:ภาพยนตร์อนิเมะที่ออกฉายในปี พ.ศ. 2554
หมวดหมู่:ภาพยนตร์ญี่ปุ่นที่ออกฉายในปี พ.ศ. 2555
หมวดหมู่:ภาพยนตร์อนิเมะที่สร้างจากไลต์โนเวล